...    চড়ুইভাতির পাশেই নদীর কূল ছিল,    আনন্দে তাই সবার গলাই খুলছিল ।    ফুর্তিতে, খোশ গপ্পেতে মশগুল ছিল,    মাথায় তাদের হাল ফ্যাশানের চুল ছিল ।    জনাচারেক আলুর খোসা ছুলছিল,    গলায় তাদের রুমাল কি টাই ঝুলছিল ।    দলের সাথে  তিনঠেঙে এক টুল ছিল,    সেটায় বসে দলের নেতা ঢুলছিল ।        আরো কজন বালতিতে জল তুলছিল    জল তোলাতেও অনেক হুলুস্থুল ছিল,    কেউবা গাছে দোলনা ছাড়াই দুলছিল,    খানিক দূরে খালের ওপর পুল ছিল    সেই খানে এক ডালিম গাছে ফুল ছিল,    ডালিম গাছের মগডালে বুলবুল ছিল।    সবাই তখন বাড়ির কথা ভুলছিল,-    চড়ুইভাতির আনন্দটাই মূল ছিল ।    জানতো না কেউ কোথায় যে ভীমরুল ছিল,    কামড় খেয়ে বুঝলো, তাদের হুল ছিল ।    ...